Johan Reksten

Johan Ludwig Mowinckel Reksten (1948–2017) var en norsk skipsreder og eiendomsutvikler.

Han var sønn av skipsreder Jens Gran Mowinckel (1918–50) og amerikanske Carol Montgomery (1917–90). Faren var av slekten Mowinckel. I 1953 giftet moren seg med skipsreder Hilmar Reksten (1897–1980). I 1965 adopterte Hilmar Reksten Johan.Moldegaard historie fra moldegard.com, sist lest 15. oktober 2017.https://www.ba.no/os/bergen/rederier/johan-reksten-er-dod/s/5-8-668752

Johan Reksten drev i perioden 1973–1996 Johan Rekstens rederi, Rederiet Johan Reksten, Jorek Shipping og Reksten Management. I 1981 overtok han driften av flere av skipene i den tidligere flåten til stefaren Hilmar Reksten. I 1984 ble de fleste av skipene solgt til opphugging. Enkelte skip hadde da ligget i opplag sammenhengende fra 1975. Han var partner i Firma Hilmar Reksten fra 1974 til 1978. Hans rederivirksomhet ble avviklet på midten av 1990-årene, etter at en rekke moderne kjøleskip var solgt.

Johans forretningsinteresser var til slutt konsentrert om familieeiendommen Moldegaard utenfor Os i Hordaland, som han hadde arvet etter farmoren i 1972 og, kjøpt tilbake på slutten av 1990-tallet etter en tid i annen manns eie.

I 2012 havnet han i en tvist med Kulturdepartementet om eierskapet til det tusen år gamle kunstverket «Fragment av sarkofag». Saken ble løst ved forlik i juni 2017.

 Referanser 

Kategori:Norske skipsredere
Kategori:Personer fra Bergen kommune
Kategori:Personer fra Chicago
Kategori:Reksten
Kategori:Artikler i sjøfart-prosjektet